Universiteit van Mpumalanga - Wikipedia
Universiteit van Mpumalanga
25°26′11.472″S 30°58′54.4872″O﻿ / ﻿25.43652000°S 30.981802000°O﻿ / -25.43652000; 30.981802000Koördinate: 25°26′11.472″S 30°58′54.4872″O﻿ / ﻿25.43652000°S 30.981802000°O﻿ / -25.43652000; 30.981802000
Blou en rooi
Die Universiteit van Mpumalanga is gesetel in Mbombela, Suid-Afrika. Dit is in 2013 aangekondig deur die President Jacob Zuma en in 2014 was daar 'n beskeie inname van honderd en veertig studente. Die Universiteit sluit die infrastruktuur van drie bestaande instellings in, naamlik die Laeveld Kollege van Landbou, die gasvryheidskool by KaNyamazane en die Siyabuswa-onderwyskampus.
3 Akademiese aanbiedinge
In 1996 het die Universiteitsopvoedingskomitee en die Universiteits Technikon-onderwyssamewerkingskomitee saamgesmelt, en het Mnr David Mabuza, voormalige Lid van die Uitvoerende Raad (LUR) vir Onderwys, die vestiging van 'n universiteit in die provinsie in die vooruitsig gestel. Die Nasionale Instituut vir Hoër Onderwys in Mpumalanga, wat in 2006 gestig is, onder leiding van wyle Prof CC Mokadi, het die voorsiening van Hoër Onderwys in die provinsie gekoördineer. 'n Belangrike mylpaal was die besluit wat tydens die Nasionale Kongres se Nasionale Algemene Raadsvergadering in Durban geneem is, waar daar in 2010 besluit is om twee nuwe universiteite te stig. Hierdie besluit was instrumenteel in die fasilitering van die vestiging van 'n universiteit in die provinsie Mpumalanga, wat tot dusver nie oor 'n openbare universiteit beskik het nie.
In 2010 het die Minister van Hoër Onderwys en Opleiding, Blade Nzimande, twee taakspanne aangestel om die lewensvatbaarheid van nuwe universiteite in Mpumalanga en die Noord-Kaap te ondersoek. Die Mpumalanga-taakspan wat in September 2011 'n gunstige verslag voorgelê het, het die vestiging van 'n nuwe Universiteit in Mpumalanga aanbeveel, onder leiding van Prof. TZ Mthembu.
In Julie 2013 het die Staatspresident, Jacob Zuma, die naam van die nuwe universiteit as die Universiteit van Mpumalanga bekend gemaak asook die name van die lede van die tussentydse raad om sy formele toesig te hou. Die Universiteit van Mpumalanga, 'n omvattende openbare universiteit, is op 22 Augustus 2013 formeel en wetlik afgekondig deur die publikasie van Staatskoerant-kennisgewing (Nr 36772).
Kampusse[wysig | wysig bron]
Die universiteit is verdeel in twee akademiese kampusse - die hoofkampus op Mbombela en die onderwysersopvoedingkampus op Siyabuswa.
Akademiese aanbiedinge[wysig | wysig bron]
Tans bied die universiteit die volgende kursusse aan:
Baccalaureus Artium (BA-graad)
Baccalaureus Educationis (Grondslagfaseonderrig) BEd-graad
Baccalaureus in Landbou (Landbou Uitbreiding) Graad
Baccalaureus Scientiae (BSc-graad)
Baccalaureus in Ontwikkelingstudies
Baccalaureus Kommersieel Algemeen (BCom-graad)
Diploma in Gasvryheidsbestuur
Diploma in Landbou (Plantproduksie)
Diploma in Inligtingskommunikasietegnologie (Toepassingsontwikkeling)
Diploma in Natuurbewaring
Ontsluit van "https://af.wikipedia.org/w/index.php?title=Universiteit_van_Mpumalanga&oldid=2179962"
Die bladsy is laas op 11 Mei 2020 om 10:11 bygewerk.